Diari Oficial de la Generalitat Valenciana


Sumari del DOGV 5544, del 28-06-2007 (2007/8585)

Convocatòria de l'assemblea general ordinària.
----------------------------------------------

### Dades del document

Número de DOGV
:   5544

Data del DOGV
:   28-06-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/8585


Data del document
:   19-06-2007

Organisme emissor
:   Caixa Rural de Turís, COOP Crèd. V.

Tipus de document
:   Informació Pública

Convocatòria de l'assemblea general ordinària. [2007/8585]  
El Consell Rector de la Caixa Rural de Turís, en la seua sessió de data 18 de juny de 2007, va acordar per unanimitat convocar tots i cada un dels socis a l'Assemblea General Ordinària, que tindrà lloc als locals del Teatre Ideal de Turís, siti al carrer Ramón y Cajal, 18, el dia 16 de juliol de 2007, a les 22.00 hores per primera convocatòria, i a les 22.30 hores, per segona convocatòria, per a tractar els punts de l'ordre del dia següents.  
Ordre del dia de l'assemblea general  
1r Informació sobre la designació del nou director general de l'entitat, d'acord amb el que disposa l'article 10.1 del Decret 83/2005, de 22 d'abril, del Consell de la Generalitat, pel qual es regulen les cooperatives de crèdit de la Comunitat Valenciana. Explicacions respecte d'això.  
2n Examen i aprovació, si és el cas, de:  
2.1. Els comptes anuals de l'entitat que corresponen a l'exercici tancat el 31 de desembre de 2006 (balanç, compte de pèrdues i guanys, memòria, informe de gestió i informe d'auditoria), així com la gestió del Consell Rector.  
2.2. Proposta de distribució dels excedents de l'exercici.  
2.3. Aprovació, si és procedent, de la liquidació del pressupost d'ingressos i despeses del Fons de Formació i Promoció Cooperatiu de l'exercici 2006, i pla d'inversions i despeses d'este per a l'exercici en curs.  
3r Aprovar, si és el cas, la transformació de les aportacions a capital amb dret de reembossament, en aportacions el reembossament de la qual puga ser refusat incondicionalment pel Consell Rector.   
Modificació de l'article 16: capital social; article 14: conseqüències econòmiques de la baixa, i la resta de concordants dels estatuts socials per a adaptar-se al nou règim del capital social; així com adaptació de l'article 43 i concordants d'estos, a la Llei 22/2003, de 9 de juliol, Concursal, d'acord amb el que preveu l'article 10.3 del Reglament de Cooperatives de Crèdit, i en relació amb els requisits d'honorabilitat comercial i professional que han de tindre els membres del Consell Rector i director general d'esta entitat. Facultats al Consell Rector.  
4t Informe referent al Procediment Judicial, Contenciós Administratiu 603/03 de l'Audiència Nacional. Desistiment i arxiu d'este.  
5é Renovació reglamentària del Consell Rector.  
6é Autoritzacions diverses i aprovació o ratificació de determinats acords que s'han d'adoptar o adoptats pel Consell Rector.   
7é Suggeriments i preguntes.  
8é Aprovació de l'acta de la sessió o, si és el cas, designació de dos socis per unanimitat de l'assemblea per a la dita aprovació.   
Nota 1: La votació per a la renovació reglamentària dels membres del Consell Rector, establida en el punt 5é de l'ordre del dia, començarà a les 23.30 hores i finalitzarà a les 00.15 hores del dia 17 de juliol, de manera ininterrompuda i això sense perjuí que, per insuficiència d'horari, se n'acorde per unanimitat de l'assemblea general la pròrroga.   
Nota 2: Conformement al que establixen els estatuts socials d'esta Caixa Rural i en la legislació vigent, els estats financers, informe de verificació de comptes anuals, informe de gestió, memòria escrita de les activitats de l'entitat, informe d'auditoria, el nou text dels estatuts socials, la memòria justificativa i els altres documents que seran sotmesos a la consideració de l'assemblea, estaran a la disposició dels socis de l'entitat al domicili social d'esta siti a Turís (València), Plaça de la Constitució, número 2, amb el règim de consultes següent: de dilluns a divendres, de 10 a 12 hores, des de la publicació de la convocatòria de l'assemblea i fins a la celebració. Els socis que ho sol·liciten per escrit, tindran dret a rebre de manera immediata i gratuïta una còpia de la documentació que se sotmetrà a la consideració de l'assemblea i abans que esta se celebre.  
Turís, 19 de juny de 2007.- El president: Miguel Higon Lozano.